A Bizottság 1264/98/EK rendelete

(1998. június 17.)

egyes árucikkeknek a Kombinált Nómenklatúra szerinti besorolásáról

AZ EURÓPAI KÖZÖSSÉGEK BIZOTTSÁGA,

tekintettel az Európai Közösséget létrehozó szerződésre,

tekintettel a legutóbb az 1048/98/EK bizottsági rendelettel módosított [1], a vám- és statisztikai nómenklatúráról, valamint a közös vámtarifáról szóló, 1987. július 23-i 2658/87/EGK tanácsi rendeletre [2] és különösen annak 9. cikkére,

mivel az említett rendelethez mellékelt Kombinált Nómenklatúra egységes alkalmazásának biztosítása érdekében az e rendelet mellékletében említett árucikkek besorolására vonatkozóan intézkedéseket kell elfogadni;

mivel a 2658/87/EGK rendelet megállapította a Kombinált Nómenklatúra általános értelmezési szabályait, és ezeket a szabályokat minden egyéb olyan nómenklatúrára is alkalmazni kell, amely részben vagy egészben a Kombinált Nómenklatúrán alapul, illetve azt további albontással egészíti ki, továbbá amelyet különös közösségi rendelkezések határoznak meg az árukereskedelemmel kapcsolatos tarifális és egyéb intézkedések alkalmazása céljából;

mivel az említett általános szabályok értelmében az e rendelethez mellékelt táblázat 1. oszlopában megnevezett árucikkeket a 3. oszlopban feltüntetett indoklásnak megfelelően a 2. oszlopban feltüntetett KN-kódok szerint kell besorolni;

mivel elfogadott, hogy a tagállamok vámhatóságai által a Kombinált Nómenklatúrába tartozó árucikkek besorolása tekintetében közzétett és az e rendelettel meghatározott jogoknak meg nem felelő kötelező érvényű tarifális felvilágosításokra a Közösségi Vámkódex létrehozásáról szóló, 1992. október 12-i 2913/92/EGK tanácsi rendelet 12. cikke (6) bekezdésének rendelkezései értelmében a jogosultak három hónapig hivatkozhassanak;

mivel a mellékelt táblázat 2., 4., 6. és 7. termékeinek tekintetében a Vámkódex Bizottság vám- és statisztikai nómenklatúrával foglalkozó részlege az elnöke által kitűzött határidőn belül nem nyilvánított véleményt;

mivel az 1., 3. és 5. termékek tekintetében az e rendeletben előírt intézkedések összhangban vannak a Vámkódex Bizottság vám- és statisztikai nómenklatúrával foglalkozó részlegének a véleményével,

ELFOGADTA EZT A RENDELETET:

1. cikk

A mellékelt táblázat 1. oszlopában megnevezett áruk Kombinált Nómenklatúrán belüli besorolása ezentúl az említett táblázat 2. oszlopában feltüntetett megfelelő KN-kódok szerint történik.

2. cikk

A tagállamok vámhatóságai által közzétett, e rendelet rendelkezéseinek meg nem felelő kötelező érvényű tarifális felvilágosításokra a 2913/92/EGK rendelet 12. cikke (6) bekezdésének rendelkezései értelmében még három hónapig lehet hivatkozni.

3. cikk

Ez a rendelet az Európai Közösségek Hivatalos Lapjában való kihirdetését követő 21. napon lép hatályba.

Ez a rendelet teljes egészében kötelező és közvetlenül alkalmazandó valamennyi tagállamban.

Kelt Brüsszelben, 1998. június 17-én.

a Bizottság részéről

Mario Monti

a Bizottság tagja

[1] HL L 151., 1998.5.21., 1. o.

[2] HL L 256., 1987.9.7., 1. o.

--------------------------------------------------

MELLÉKLET

Árumegnevezés | KN-kód szerinti besorolás | Indoklás |

(1) | (2) | (3) |

1.Por, mely 80 tömegszázalék zsíros tejporból és 20 tömegszázalék laktoszérumból áll, a következő alkotórészekkel (tömegszázalék szerint):víz: 5fehérje: 21tejzsír: 24hamu: 6laktóz: 44 | 04049023 | A besorolást a Kombinált Nómenklatúra 1. és 6. általános értelmezési szabályai, valamint a 0404, 040490 és 04049023 KN-kódok megfogalmazásai határozzák meg. |

2.Por, mely 80 tömegszázalék tejporból és 20 tömegszázalék egyéb alkotóelemből áll (8 % laktóz, a cukortartalom csökkentése céljából 11,8 % maltodextrin, a szárazanyagban lévő, 10 %-ot meghaladó, de 20 %-nál kevesebb dextróztartalom, valamint ásványi anyagok, lecitin és vitaminok), a következő összetételben (tömegszázalék szerint):laktóz: 41tejzsír: 21tejfehérje: 21maltodextrin: 12 | 04049083 | A besorolást a Kombinált Nómenklatúra 1. és 6. általános értelmezési szabályai, valamint a 0404, a 040490 és a 04049083 KN-kódok megfogalmazásai határozzák meg. |

3.Szabálytalan, sárgás/szürkés, szemcsékből álló, tömb formájú, sajtszagú termék, fagyasztva, a következő jellemzőkkel (tömegszázalék szerint):szárazanyag: 60tejzsír: 28fehérje: 27savófehérje: 3,5laktóz: 1,0hamu: 3,3nátrium-klorid: 0,7 | 04061020 | A besorolást a Kombinált Nómenklatúra 1. és 6. általános értelmezési szabályai, valamint a 0406, 040610 és a 04061020 KN-kódok megfogalmazásai határozzák meg. Az alacsony laktóz- és savófehérje-tartalom miatt a termék túrónak tekintendő. |

4.Gumiarabikummal bevont, főleg tejcsokoládéból, cukorból, rumból, reszelt kókuszdióból, kakaókrémből és kakaóvajból álló, golyó formájú élelmiszer-készítmény, mely egy falattal történő elfogyasztásra alkalmas | 18069011 | A besorolást a Kombinált Nómenklatúra 1. és 6. általános értelmezési szabályai, a 18. árucsoporthoz tartozó 2. kiegészítő megjegyzés, valamint az1806, 180690 és az 18069011 KN-kódok megfogalmazásai határozzák meg. |

5.Táplálékkiegészítő kapszulákban, mely maltodextrint (70 %), magnézium-sztearátot (3 %) és aszkorbinsavat (0,5 %) tartalmaz, hozzáadott tejsavas erjesztőkkel (Bifidobacterium breve és B. longum, Lactobacillus acidophilus és L. rhamnosus, körülbelül 1 billió grammonként) | 21069098 | A besorolást a Kombinált Nómenklatúra 1. és 6. általános értelmezési szabályai, valamint a 2106, 210690 és a 21069098 KN-kódok megfogalmazásai határozzák meg. |

6.Repceolaj (98 %) és benzin (2 %) keveréke | 38249095 | A besorolást a Kombinált Nómenklatúra 1. és 6. általános értelmezési szabályai, valamint a 3824, 382490 és a 38249095 KN-kódok megfogalmazásai határozzák meg. A 2 % benzin hozzáadása adja a termék üzemanyag-tulajdonságát. |

7.Repceolaj (98 %) és dízel-, illetve más nehéz olajokat tartalmazó keverék (2 %) elegye | 38249095 | A besorolást a Kombinált Nómenklatúra 1. és 6. általános értelmezési szabályai, valamint a 3824, 382490 és a 38249095 KN-kódok megfogalmazásai határozzák meg. |

--------------------------------------------------